དེར་མི་རིགས་ཀྱི་དམངས་ཁྲོད་གླུ་གར་དང་གསར་བརྩམས་གླུ་གར།གཞས་མ་གཏམ།བོད་ཀྱི་འཁྲབ་གཞུང་ཟློས་གར།གཞས་ལེན་ཚན་སྡེབ།རོལ་མོ་སོགས་འདུས་པ་མ་ཟད།ཟི་ལིང་གྲོང་ཁྱེར་དང་།མཚོ་ཤར་ས་ཁུལ།མཚོ་ལྷོ་བོད་རིགས་རང་སྐྱོང་ཁུལ།རྨ་ལྷོ་བོད་རིགས་རང་སྐྱོང་ཁུལ།མགོ་ལོག་བོད་རིགས་རང་སྐྱོང་ཁུལ།མཚོ་ནུབ་སོག་རིགས་བོད་རང་སྐྱོང་ཁུལ།མཚོ་བྱང་བོད་རིགས་རང་སྐྱོང་ཁུལ།ཡུལ་ཤུལ་བོད་རིགས་རང་སྐྱོང་ཁུལ།མཚོ་ནུབ་སོག་བོད་རང་སྐྱོང་ཁུལ་སོགས་ཀྱི་ལོ་སར་སྨོན་འདུན་གྱི་དྲིལ་སྒྲོག་བརྙན་རིས་ཀྱང་བར་བཅུག་བྱས་ལ།དེར་ཁྱད་པར་དུ་མགོ་ལོག་ཁུལ་གྱི་གེ་སར་རིག་གནས་ཀྱི་བྲོ་གར་འཁྲབ་སྟོན་དང་།མཚོ་ནུབ་ཁུལ་གྱི་ཁུ་ནུ་རིག་གནས་ཚབ་མཚོན་གྱི་བྲོ་གར།རྨ་ལྷོ་ཁུལ་གྱི་རེབ་གོང་རིག་གནས་མཚོན་པའི་གླུ་གར།དེ་མིན་མཚོ་ལྷོ་ཁུལ་གྱི་དམངས་ཁྲོད་མདའ་རྩེད་སོགས་ས་གནས་སོ་སོའི་རིག་གནས་ཡོངས་སུ་མངོན་ཞིང་།སྒོས་སུ་མཚོ་ཤར་གྱི་བ་ཡན་དམངས་ཁྲོད་སྒྱུ་རྩལ་ཚོགས་པ་ནི་དམིགས་བསལ་གྱི་ཁྱད་ཆོས་ལྡན་པའི་རིག་གནས་ཚན་པ་ཞིག་བྱས་ཏེ་ཐོག་དང་པོར་བོད་ཀྱི་ལོ་སར་གར་སྟེགས་སུ་བུད་པ་རེད།